Pernilla Wahlgren

Pernilla Nina Elisabet Wahlgren (født 24. desember 1967 i Gustavsberg i Sverige) er en svensk sanger, skuespiller og programleder. Hun er del av en velkjent svensk kulturfamilie, Wahlgren-slekten fra Småland, og er datter av skuespillerne Hans Wahlgren og Christina Schollin og søster til artistene Niclas Wahlgren og Linus Wahlgren. Hun er også barnebarn av skuespillerne Ivar Wahlgren og Nina Scenna, og mor til artisten og Melodifestivalen-vinner Benjamin Ingrosso. Siden Wahlgren var liten, har hun drevet med skuespill, sang og hatt ulike roller og jobber i svensk kulturliv og tv. Hun synger først og fremst pop, musikal og slager. 

Wahlgren har deltatt i svenske Melodifestivalen flere ganger, og særlig ble sangen «Piccadilly Circus» fra 1985 svært populær og suksessrik. Hun spilt i en rekke teaterstykker, filmer og stykker, blant annet som Esmeralda i den Oscar-vinnende filmen Fanny og Alexander. Wahlgren har mottatt prisen Guldmasken to ganger for sin innsats på teaterscenen.

Teater
Wahlgrens første store teateropptreden var ved fire års alder da hun spilte mot sin mor i TV-programmet "Den längsta dagen". Hun gikk på Adolf Fredriks musikkskole og var med på Saltsjöbadens teater. Hun tok også danseleksjoner hos Lasse Kühler. Hon i 1979 tittelrollen i musikalen Annie på Folkan. Hun var da 11 år. Efter å ha medvirket i Lille prinsen på Saltsjöbadens teater var hun i 1982 med i musikalen Sound of Music, der hun spilte datteren Louisa von Trapp. Etter å ha spilt Annika i musikalen Pippi Långstrump på samme teater i1982 overtok hun Siw Malmkvists rolle som Pippi i de to siste forestillingene. På Folkan hadde hun også roller i forestillingene Karlsson på taket, Mio min Mio, Snövit og Ringens hemlighet.

Wahlgren har medvirket i en rekke av Stockholms privatteateres komedier, som for eksempel Bosse Parneviks Parneviks Cirkusparty, Spanska flugan og Bubbel Trubbel. Blant musikaler har hun opptrådt blant annet i Annie Get Your Gun, Grease, Trollmannen fra Oz, Cats og Nils Karlsson Pyssling. 2007 medvirket Wahlgren atter en gang i Sound of Music og i 2009 i komedien Bruden som visste för lite på Fjäderholmsteatern. Hun spilte en syngende engel i musikalen Priscilla, Queen of the Desert på Göta Lejon i 2013.

To ganger har Pernilla Wahlgren blitt tildelt teaterprisen Guldmasken, i 1999 for rollen som "Charleys tant" på Intiman og år 2002 for Kärlek & lavemang på Fredriksdalsteatern i Helsingborg.

Mellom 2018 og 2019 medvirket Wahlgren i sitt eget sceneshow "Kort, glad och tacksam", der hun feiret sin 40-årige karriere som sanger og skuespiller. I januar 2020 hadde hennes sceneshow "Pernilla Wahlgren har Hybris" premiere.

Andre aktiviteter
1986 representerte Wahlgren Norge i Sopotfestivalen, der hun sang to låter fra albumet Attractive.

I 2004 mottok hun Ulla Billquist-stipendiet.

Den 11. august 2007 gjorde Wahlgren debut som sommarprater i Sveriges Radio P1.

Siden mars 2015 har hun hver søndag podcasten "Wahlgren & Wistam" sammen med Sofia Wistam. 2015 vant podcasten den "Stora radiopriset" (nå kalt "Guldörat") som "Årets Podd".

Roller (ikke komplett)

Diskografi
Studioalbum

Låter på den svenske "Tracks-lista"
 1985: «Piccadilly Circus» (#5)
 1985: «Svindlande affärer» (#20)
 1985: «Love on You» (#8)
 1986: «Paradise» (Duett med Emilio Ingrosso) (#6)
 1987: «I Need Your Love» (#4)
 1988: «Running for Cover» (#11)
 1989: «Mardröm» (#16)
 1992: «C'est Démon!» (#7)

Singler
 1984: «Nu Har Det Tänt» / «När Du... »
 1985: «Love On You»
 1985: «Piccadilly Circus»
 1985: «Svindlande Affärer»
 1986: «Paradise» (Pernilla Wahlgren & Emilio Ingrosso)
 1987: «I Need Your Love»
 1988: «Christmas Time Is Here Again» (Roger Pontare & Pernilla Wahlgren)
 1988: «Running For Cover»
 1988: «Pure Dynamite»
 1989: «Mardröm»
 1989: «Flashback»
 1990: «Allt För Mej» (Pernilla Wahlgren & Jean-Paul Wall)
 1990: «A Happy, Happy Year for Us All» (som del av gruppen The Sylvesters)
 1991: «Tvillingsjäl»
 1992: «Fallen Angel»
 1993: «Are You Ready»
 1993: «All Of Me»
 2003: «Let Your Spirit Fly» (maxi-singel, Jan Johansen & Pernilla Wahlgren)
 2005: «Talking To An Angel»
 2006: «Don't Say Goodbye»
 2006: «I Min Värld»
 2006: «Go For It!» (Charlotte Perrelli, Pernilla Wahlgren, Jan Johansen, Niklas Andersson og Nathalie Borgen-Andersson)
 2010: «Jag Vill Om Du Vågar»
 2011: «Baby It's Cold Outside» (Christer Sjögren, Pernilla Wahlgren & Gunhild Carling)
 2019: «Utan Dig»

EP
 1985: Can't Live Without You
 1992: C'est Démon!

Samlingsalbum
 1995: Flashback Number Four
 2011: Holiday with You (julealbum)

Referanser

Eksterne lenker   
 
 
 

Deltakere i Melodifestivalen
Svenske sangere
Svenske skuespillere